
ALOISIVS FREZZA 



DEI ET APOSTOLICAE SEDIS GRATIA 


EPISC.OPVS 

TARRACINENSIVM SETINORVM ET PRIVERNATIVM 

SS. D. N. LEONIS PAPAE XII. 

Praelatus domesticus et Pontificio solio assistens 

«t . •’ • 

VNIVERSO CLERO , AC POPVLO SVO. 

Gratia et Pax Christi 

Omnino sic est, Fratres, et Filii mei in Christo carissi- 
mi, omnia alia incerta sunt, caduca, mobilia; Dei autem longe 
praestantior vis, et potestas , qui suo arbitratu res mortalium 
versat, neque sinit, cum nolit, cujusque hominis consilia ad.exop- 
talos exitus pervenire. Id esse verissimum , modo ex me etiam 
reperi. Ego ejusmodi utebar vita, nullus ut umquam esse .pos- 
set in ea neque desiderandi quippiam, neque poenitendi locus. 
In media Yrbis luce collocatus, Sacratissimi Principis Cubicula- 
rii munere insignis , occasionem eram naclus ex qua ad ea do- 
ctrinae studia, quae colueram , maximarum rerum usum adjunr 
gerem ; satis honore, si cuperem , satis gratia pollens, cum etiam 
in rei familiaris copiis mediocritatem aliquam tenerem ; ecce 
hinc ex illo loco jucunditatis , et quietis plenissimo praeter on*- 
nem expeclationem amotus , LEONIS XII Pontificis Maximi 
auctoritate sura vester episcopus renuntiatus. 

** 

Quam haec res acciderit meae omni voluntati, ingenioque 
inimica, testis Deus mihi est, cujus sunt omnia oculis aperta , 
ac perspicua. Sed tamen , quoniam indignus est christiano no- 
mine, si quis animo cadat, quippe enim intueri illuc debet, ubi 
praesidium habet certum , ac paratum , illius bonitate confisus , 
qui res humiles, atque abjectas excitare est solitus, non deter- 
rebor , quin pro virili parte nitar , atque elaborem , ut commis- 
so officio , et muneri , qua ratione cumque possim , ne desim. 

At enim episcopatus permagnum habet negotium , plane- 
que curis, atque onere abundat, cum autem semper aetate qua- 
libet , tum praesertim hac nostra gravissimus existimari debet , ac 
vix ferendus. Ego vero tanta specie paene oppressus sum, ne- 
dum omne illius pondus, ac difficultatem percepi. Verumtamen 
in ejusmodi molestia positus, hanc scilicet laetandi causam ha- 
beo , quod vestras ecclesias suscipiam , ad quas , summo omni- 
potentis Dei beneficio, nulla praesentis mali contagio pertinet. 
Nam ubi fides aliquo loco manet , ibi homini est facultas instau- 
randi , si quid periit, quae impedimento reliqua sunt, destruit: 
siquidem fides est quoddam quasi fundamentum Christianae vitae 
constituendae. 

Atque hoc animo futurus sum apud vos. Jam, si vobis aeter* 
nae salutis ratio est, omnino apud animum vestrum statuere de- 
betis , summa consensione mecum conjunctos esse , paene dixe- 
rim, devinctos. Sed hoc ueque metu, nec simulate: quibus re- 
bus ego nihil a vobis neque adjumenti , neque commoditatis , 
quod sit solidum, ac proprium expectare possum. Nara si quis 
vestrum forte putet, sine hac conjunctionis necessitudine effici 
quidquam posse, quod ad alteram vitam parandam conducat; 
idem opinabitur quoque, navigium, nautis et inter se, et cum 
gubernatore pugnantibus, nihilominus ex fluctibus, ac tempesta- 
tibus ereptum iri, eoque , quo cursus fuerit, incolume perven- 
turum : quomodo non est credibile , nec prorsus potest fieri ,- 

6t ia discordes animo» , et simultate suffusos Spiritus ille divi- 
nus illabatur, et influat : sine quo nil mortalibus datum est nec 
aggredi , neque perficere. Christus enim cum sit totius Ecclesiae 
suae, tamquam corporis nnius, caput, nos, si invicem disside- 
mus ab ipso illo etiam sejungimur , cujus sumus , tamquam ca- 
pitis , membra. ‘ : : - •>., ,> % 

-f Quod Cum ita sit, sic sentio, cum vestra salus aeterna ab 
boc pendeat , niHil esse tam necessarium quam Ut diligentiis*!- 7 
me praecaveatis, ne qua ulla dissidii causa in vestros animos ir- 
repat v Afafer ille humani generis adversarius discordias nostras, 
si quae accidant, perattente observare, et speculari solet; hi» 
gaudet, his confidit , has sibi opportunissimas avi nos suo jugo 
subigendos judicat. Quare atl bono pesteru longe prohibendam 
chrrsiianata caritatem comitem, et administram adhibere opor- 
tet • qua* tma re, haeO , quae ex spiritu constat, vita nostra iu- 
strtti , et corroborari potest. ■ ■* 

Sed ego hanc de vobis spem prope certam habeo , his scili- 
cet causis adductos , j a rn pridem constituisse, ex me, vobisque 
unum corpus , unnmque animum confingere. De me sic habeto- • 
te, cum nihil milii antiquius hac re fore, tum omni ope essC cu- 
raturum, nt vestris omnibus utilitatibus, vestrae erga me volun- 
tati, vestrae aeternae saluti sine ulla exceptione aut tempori^ , aut 
laboris satisfaciam . Vtioam id omne efficere possim ! JIoc enim 
verbo rem magnam complexus sum, et gravem , et plurimae vir- 
tutis ; qua ego maxime egeo. 

Nunc, quoniam initia rerum novarum prudentibus homi- 
nibus causae esse solent melioris vitae ineundae, propterea boni , 
volentesque facite, ut aliquid vobis adhortationis singillatim im- 
pertiam , quo , quisque in suo muneris officio, quam excitatis- 
simi sitis* •*••• • ’ V • 

Et quidem vos omnium primi , venerabiles Fratres , com- 
monendi estis, quos insignis sacerdotii Conditio in suilli mi bono— 

*** 


Digitized by Google 



a 

ris loco collocavit. Tales cum sitis, quasilumen aliquod oportet 
elucere sanctitatem vestram. Quo sit Deus amore diligendus: qua 
homines caritate prosequendi : quae continentia vitae: qui modus 
potionis, ac cibi: quae fuga aleae: quae vitatio maleficii : deni- 
que quam ceteri regulam sequantur ad pie , sancteque viven- 
dum , a vobis exempla petunt . Itaque ad omnes partes bene au- 
diendi solliciti esse debetis. Nec vobis minori curae sit, quam san- 
cte sancta tractetis , praesertim cum publice celebrantur. Ita enim 
mens hominum ad caelestia extollitur: hinc supremi Numinis ti- 
mor , hinc exquisitior nostrae religionis sensus, denique hinc ve- 
ra pietas. Videtis, quid vos boni potestis in commune conferre? 
certe maximum. Quanti vero id est? Sane minimi : dum tantum 
aeternae vitae vestrae , ac vestrorum proximorum memineritis . 
Quae, etsi nominalira vobis honoris causa dixi, ut sunt genera— < 
tim sacerdotali vitae accommodatissima, ac plane ftctu necessa- 
ria, sic, ii quoque sibi dicta accipiant, velim, vel qui beneficia-!, - 
rii , vel qui nulli ecclesiae ministerio. addicti sunt, 1 t ' -q 

Vos nunc volo , reverendi parochi : vobis, vim omnem pater- . 
nae meae et cohortationis, et admonitionis effundere cogor , ut 
meas partes vestra pietas sublevet. Magna vobis est bene agen- 
di necessitas imposita, mulluraque ex vobis christiana nunc res- 
publica poscit, multum etiam ego, quibus carissimas oves tra- 
de» meae; fidei, et fiduciae a Christo concreditas. Quapropter 
pdmum vos rogo , ue contrahatis animum, neve quid semel sto- 
sceptae curae dimittatis . Illud autem semper in oculis habetote, 
gravissimam vobis rationem e$se reddendam , si qua vel una 
animula ex illarum numero , quas accepistis , vestra culpa peri- 
tura sit. Cogitate, feram illam teterrimam nurnquain tantulum 
intermittere tempus , quin oves vestras pircumcurse^ hinc, et il- 
linc , si qua incauta exeat, ut rapiat, ac devoret. Adver$us ejtw „ 
expromptam malitiam, atepm astutiam /dies ,, uoctesque vigilare 
oportet, propeque omnia in auxilium advocanda sunt tam huma- \ 

na, quam divina praesidia. Circumspicite diligenter , num qui e- 
rumpant, num qui insolescant , num qua impietas, num qua fla- 
gitii turpitudo , num qua immodica coinmissatio. Videte, quid 
opus factu sit : atque ita, uti vitiorum ratio postulat , singulis 
morbis peculiarem adhibete , ac propriam curationem , modo le- 
niter , modo durius agendo , sicut res , ad ingenium sinit. Hoc , 
mihi «redite , praestabitis scilicet , si vos, quorum vita ceteris , 
vel ut speculum , proposita esse debet, non solum a malis operibus 
abstineatis, sed omnia diclinetis, quae quoquo modo speciem mali 
prae se ferant. Nisi id in omni re , ac tempore vobis firmum id 
animo sit , corruet. potestas vestra , eritque apud homines despi- 
oatui non sine vestro , et sacerdotalis reverentiae magno dedecore. 

-i 'iN4c ulloi pacto praetermittendos vos censeo, Seminarii Aht^ 
mni , aut vos l , quicumque educamini in ecclesiastico nutricatu. 

Is vobis omnes spes mihi sitae ; etenim modo vos hoc ingressu 
aetatis animum virtute praemuniatis, nae ego certus sum , istas ec- 
clesias habituras esse ex vobis sacerdotes lectissimos. Vestra 
adolescientia , si , tamquam arbusculae , recte sursum pergat , 
quaedam «fuasi columina, fuerit» ubi aliorum salus innitatur. Sed 
vel sic cura sitis , haud facile dixerim , quam vestra virtus sit ad 
exemplum valitura. Virtus in adolescente majorem habet admi- 
rationem , quo potest illa aetas videri ad vitia proclivior » itaque 
ad imitandum semet magis illicit: quemadmodum maximaeiufa- 
miae tribuitur viris esse vitiosis , cum sint probi adolescentes * i 
Et quia sacerdotis officium est, christianam plebem erudire , ac 
regere » idcirco et sapere , et, parere a pueris assuescendum estP 
Nam nomiO; magister : nemo item praecipiendo aptus , nisi qdin 
priu$. scientiim sibi paravit, et didicit aliorum imperio subesse. 

■ Nunc , quando ad beue de istis ecclesiis sperandum paene 
omoi$ humana ratio constas in adolescentibus ad omne eruditio- 
nis genus rite informandis, vos ego appello doctrinarum Ma- 
gistri , vosque , quanto cordis affectu possum , hortor , »t ad * 

hanc rem, quae vobis obtigit , strenue incumbatis. In vestra ma- 
nu sito est hnjusce gentis vera, ac sincera beati tudo: scilicet re-i 
cte scientiam appellaveris , quatndarn quasi virtutis procreatri- 
cem, unde recte facta proficiscuntur , ex quibus suum cujusque» 
societatis borrarn efflorescit: ut contrario peccata ex vitiis ma- 
nant : haec autem ex ignorantia. Sed , cum duplex sit doctrina ? 
altera emendandis animis , altera labefactandis idonea, sic autem: 
discipuli, quales magistri, esse soleant; omnis cura. vestra ia eo 
versetur, ut ad docendum vitae sanctitatem afferatis. Vos pieta**. 
tis utilitatem «tm litterarum volnptato commiscendo, nullis mbq 
nis , nec legum rigore adhibito, viroe probos,, ae navos potestis 
ecclesiae, reiqne publicae tradere. Scitis, ijuanti oonsdlii Sanctis»») 
simus LEO XU duxerit hanc publicam adolescemiqm Sustitutio- 
nem, q aniaqnc sapientia rem totam complexus sit. Quare videtor, 
ne, unde ilii tot laudis praeconia tribu notor, tantae grati ae haben- 
tur, inde vos maximnrn odium, ac vituperationem sanbeatts. *s . 
i Neque non et vos compellandi estis, - spectatissimi Coienobi— • 
tae. Vos nihil facere, quod ab officio vestro alienum sit, ■ teneo r- 
quodque emolumento istarum animarum conamini , id quoque 
scio: quod profecto esi, praecepta perficere htijns tam praecellen- 
tis status , qui totus ad Christi exemplum conformatus est. • Nam 
Christus , postquam se e mortuis excitavit , ficct a suis remo- 
tus , illos tamen aliquando invisit, cum ipsis moram nectit, ser- 
mones conserit. Id vero quando, & cnr factam ? Nimirum si 
quid illis a magistro opns esset : si admonendi , si consolandi , si 
erigendi, vitia levat, fidem reficit, promissa loquitur b ' denique 
nihil demoratur , quin , quae Pater jubeat , et velit caritas , la- 
ciat. Itaque haec norma, atque haec agendi ratio probatissima sit , 
apud animum vestrum perpetuo proposita. Hic vero multas Occa- 
siones et graves ad bene de hominibus merendum vobis sese «la- 
turas, «redite. Quod vestram fidem , vestram pietatem spectatam, 
et cognitam , ne huic rei unquam desit , etiam atque etiam rogo. 

Vos qnoqnc paucis monitas volo, Virgines sacrae. Nolite 
aliqua sic forte dicere : nimium quiddam fecimus : haec , & illa 
perdidimus. Si quid hujusmodi vobis in aure insonet , animad- 
vertite actutum, quid Christus virtuti vestrae reddiderit pro da- 
mnosis rebus , ac vilibus , quas dimisistis . Vobis quidem usus , 
fructus , cultus hujus terrestris vitae interemptus est , alienatus 
est: at exoneratae estis maximo illo pondere: quare expeditiores 
sectamini divini Sponsi vestigia, quocumque ierit. Nec vos ii sco- 
puli terrent , ubi tot misere naufragium faciunt , nec iis curis ve- 
ster animus angitur, quibus humana sapientia frustra obnititur . 
Num vos cum ista beatitate permutare velitis, quaecumque vul- 
gus suspicit? Nae ego haud mihi omnes omnis orbis opes me- 
ream , ut haec perdam . Quapropter sedulo cogitate , a quo 
tantum boni accepistis , huic vos non solum gratas praebere , sed 
etiam pietate vestra , atque amore tantam referre gratiam, quan- 
tam potestis : quod sane magnam partem exequi potestis, si om- 
ni studio , ac diligentia ad regulam instituti , quod suscepistis , 
cogitationes , actiones , consilia dirigatis : in quo , aut ego fal- . 
lor, consistit vestrae vocationis perfectio, atqne absolutio. 

Tandem vos alloquor, viri Principes, et qui magistratus 
honore caeteris antecellitis . Res est omni vituperatione dignissi- 
ma , eos, qui nobiliora ingenia sortiti sunt, degenerare a virtute 
majorum , seque vitiis dedere : qui vero gravia munera obti- 
nent , eos levia , ac lasciva sectari . Hujusmodi perturbationem 
neque nobilitatis , neqne honoris ratio patitur; quae res in homi- 
num societatem eo institutae sunt , ut esset inter populum aucto- 
ritas , et praesidium constitutum. Quare vobis prope idem illuti 
est efficiendum , quod praestare episcopum oportet , videlicet 
effempla vitae aliis tradere, itemque jus ornue, fasque defendere. 
Vos autem , omnis populus , pars animi mei carissima , pauca 
liaec audite boni pro hac re , ac tempore ; multa autem coram in 
os, cum ad vos venero f nunc haec accipite: diligite Deum prae 

re omui : estote invicem uni , neque ullam causam poliorem du- 
cite, quamobrcm yosmct a meo amore, ac necessitudine abstra- 
hatis. : i r’ 

Reliquum est , ut Deo prolixe supplicemus , uti sit volens „ 
propitiusque nobis, utique. hanc rem , quam inchoamus, mihi- 
que, et vobis feliciter evenire sinat: quod ut LEONIS Xll Pon- 
tificis Maximi causa frequentius Vos, cumulatiusque faciatis, e- 
tiam , atque etiam rogo. Ilanc enim referendae gratiae obligatio- 
nem majorem facit admiranda quaedam ejus erga me, vestrasque 
ecclesias voluntas , quam in nostrarum commoditatum incre- 
mentum maxime- profuturam esse coulido . Quare summopere a 
Deo petendum, ut , quem nobis , christianaeque societati uni- 
versae vigilanlissiraum ducem , custodemque dedit , eumdem 
velit esse diuturnum. Cum vero a viro eminentissimo Petro Fran- 
cistu Galleilio, Sauctae Ecclesiae Romanae Camerario episcopus 
sim consecratus , ut veterem observantiam in illum meam testa- 
tam faciam, primum ipsum illum, quod fieri solet, vestris pre- 
cibus commendo, deinde etiam oro, ut huic commeudationi 
meae tantum tribuatis , quantum ulli rei carissimae, mihique de* 
sideratissimae, vobis tribuendum esse putetis. 

Quae ut facilius , atque ex sententia impetremus , apud 
Deum Caelites deprecatores adhibendi , quorum in fide, ac prae- 
sidio istas ecclesias , et urbes majores vestri posuere :■ imprimis— 
que summo cordis amore Maria semper virgo , Dominique no- 
stri mater imploranda : cujus si quis opem poscit , salvus est . 
Faciat porro illa parens dulcissima , ut mihi quoque , periculosa 
ac lubrica instituenti, meaeque tenuitati metuenti , opem ferat : 
et , si ejus tutelae fido, ne me , magnitudine negotii implicatum 
circumveuiri , et obrui patiatur . Valete , Fratres , et Filii mei in 
Christo carissimi : saluto vos in osculo sancto. 

Dat. extra Portam Coelimontanam ipso consecrationis no- 
strae die XIX Nov. An. MDCCCXXVI. 

